
ПРОЕКТ НА ДОГОВОР 

ЗА възлагане на обществена поръчка с предмет:
„ИЗБОР НА ИЗПЪЛНИТЕЛ НА СМР ПО ПРОЕКТ: „БЛАГОУСТРОЯВАНЕ НА УЛИЦИ В КВАРТАЛИ 103, 116, 117, 118, 119, 120, 121, 122, 123  ГР. МОМЧИЛГРАД“. 

 Днес, ………… 2018 г. в гр. Момчилград, община Момчилград между:
1. Община Момчилград, в качеството си на ползвател на безвъзмездна финансова помощ от ПРЕДПРИЯТИЕТО ЗА УПРАВЛЕНИЕ НА ДЕЙНОСТИТЕ ПО ОПАЗВАНЕ НА ОКОЛНАТА СРЕДА (ПУДООС), с административен адрес: гр. Момчилград, ул. „26 – ти декември” № 12, ЕИК 000235984, представлявано от Кмета – инж. Сунай Хасан и Мерал Мехмед - гл.счетоводител, наричана по-долу за краткост ВЪЗЛОЖИТЕЛ и

2. …………………........................…………., със седалище и адрес на управление ................................................., рег. по ф.д. № .........../........... при ............., с ЕИК по БУЛСТАТ [за чуждестранно лице - съответната идентификация съгласно националното  законодателство на държавата, в която лицето е установено], представлявано от ........................... - ............................... [длъжност на представляващия], наричан по-долу за краткост ИЗПЪЛНИТЕЛ
,

На основание чл.112, във връзка с чл. 18, ал. 1, т. 12  от Закона за обществените поръчки и въз основа на Решение №........./............2018 г. за откриване на процедурата и Решение № .............................на Кмета на Община Момчилград за определяне на изпълнител, се сключи настоящия договор за следното: 

І. ДЕФИНИЦИИ

Чл. 1. Освен, ако контекстът не изисква друго, думите и изразите, изброени в този чл. 1 по азбучен ред и изписани в Договора с главна буква, имат следното значение:

1. „Възложител” е Община Момчилград, представлявана от Кмета на Общината;
2.  „Гаранция за обезпечаване изпълнението на договора” означава паричен депозит по Набирателната сметка на Възложителя, безусловна неотменима банкова гаранция или застраховка, с която ИЗПЪЛНИТЕЛЯТ обезпечава изпълнението на задълженията си по този Договор;
3.  „Гаранционни задължения” означава, което и да е задължение за отстраняване на Дефект в съответния Гаранционен срок съгласно Офертата на ИЗПЪЛНИТЕЛЯ;
4. „Гаранционен срок” означава съответния общ гаранционен период за изпълнените СМР на Строежите, вкл. съоръжения, предложен в Техническата оферта, но не по-малко от нормативно определените;
5. „График за изпълнение” означава линеен график с времева диаграма за изпълнение на отделните видове СМР, доставка и монтаж на оборудване  и пускови работи, който ИЗПЪЛНИТЕЛЯТ е предложил с Техническото си предложение, който съдържа описание на последователността и времевата продължителност на всички дейности, попадащи в обхвата на поръчката и за цялостното завършване на обекта; 
6. „Ден на достъп” означава датата на съставяне и подписване на Протоколи Образец 2 и/или Образец 2а „за откриване  на строителна площадка и определяне на строителна линия и ниво на строежа“ по Наредба № 3 от 31.07.2003 г. за съставяне на актове и протоколи  по време на строителството, на която ВЪЗЛОЖИТЕЛЯТ предоставя на ИЗПЪЛНИТЕЛЯ достъп до Строителната площадка; 
7. „Дейности по Договора” означава дейностите по чл. 2 от този Договор;
8. „Дефект” означава проявен в съответния Гаранционен срок Недостатък или установено в съответния Гаранционен срок отклонение от изискващите се с Техническите спецификации качества на изпълнените СМР, вкл. Вложените материали, доствени машини и оборудване както и монтажа им и работите, свързани с тяхната експлоатация;
9. „Договор” означава настоящия договор, вкл. преамбюла и приложенията, както и приетата от ВЪЗЛОЖИТЕЛЯ оферта на ИЗПЪЛНИТЕЛЯ за изпълнение на обществената поръчка; 
10.  „Доставчик” означава лицето, с което ИЗПЪЛНИТЕЛЯТ е сключил договор за доставката на стоки, материали и оборудване за влагане в изпълнението на СМР в суров или преработен вид или произведени при заводски условия;
11. „Екзекутивна документация” е документацията, регламентирана в чл. 175 от ЗУТ, която се изготвя и одобрява (ако е приложимо) преди датата на Съществено завършване, съдържа пълен комплект чертежи за действително извършените СМР, включително отразява несъществените отклонения от съгласуваните проекти. Трябва да е заверена и представена при провеждане на Комисията за установяване годността за приемане на обекта по предаване (Образец 15);
12. „Етап” означава част от предмета на поръчката, която ИЗПЪЛНИТЕЛЯТ трябва да изпълни при условията на Съществено завършване съгласно предвидения в Графика за изпълнение на дейностите по договора;
13. „Екип” означава лицата, които извършват техническото ръководство на Строежа (ръководни служители) и работниците (специалисти и технически правоспособен персонал), които ИЗПЪЛНИТЕЛЯТ, в съответствие с Техническата оферта, ще използва за изпълнение на Строежа;
14. „Забава” е несвоевременното изпълнение на дейности или които и да са др. работи и/или задължения на ИЗПЪЛНИТЕЛЯ по предвидения График за изпълнение на СМР или изпълнение, което е направено извън, който и да е законово-регламентиран и/или договорно-установен срок;
15. „Законови разпоредби” означава Конституцията на Република България, международните договори, ратифицирани, обнародвани и влезли в сила, по които Република България е страна, Регламентите на Европейския съюз, който и да е закон, наредба, правилник, правило, инструкция или заповед, направени въз основа на закон или директива с правно действие на територията на Р България, които засягат Проектната документация или СМР или изпълнението, на което и да е задължение по този Договор;
16. „Закон за обществените поръчки” (ЗОП);
17. „ЗУТ” означава Законът за устройство на територията; 
18. „Известие за дефект” означава писмено съобщение от ВЪЗЛОЖИТЕЛЯ до ИЗПЪЛНИТЕЛЯ за проявен в Гаранционните срокове Дефект;
19. „Измама” е всяко умишлено действие и бездействие, което накърнява финансовите интереси на Европейската общност, включително на Република България, и се състои в: 
а) по отношение на разходите - всяко умишлено действие или бездействие, свързано с:

аа) използването или представянето на неверни, неправилни или непълни отчети или документи, в резултат на което неправилно са присвоени или задържани средства от националния бюджет и/или на общия бюджет на Европейската Общност или бюджетите, управлявани от или от тяхно име;

бб) неразкриване на информация в нарушение на конкретно задължение, със същия ефект;

вв) неправомерното използване на такива средства за цели, различни от целите, за които са отпуснати;

б) по отношение на приходите - всяко умишлено действие или бездействие, свързано с:

аа) използването или предоставянето на неверни, неправилни или непълни отчети или документи, в резултат на което незаконно са намалени ресурсите на общия бюджет на Европейската общност или бюджетите, управлявани от или от името на Европейската общност /общности;

бб) неразкриване на информация в нарушение на конкретно задължение със същия ефект;

вв) неправомерно използване на законно получена полза със същия ефект.

20. „Инвестиционен проект” е проектната документация и изискуемите приложения по смисъла на ЗУТ,  въз основа на които се издава разрешение на строеж;
21.  „Количествено-стойностна сметка” означава сметка, включваща и обобщаваща сметките по частите на работния проект, видовете строително - монтажни работи (СМР), спецификации на материалите, съответстващите им фиксирани единични цени и окончателните стойности за даден вид СМР до окончателното завършване и предаване на обекта; 
22. „Консултант”, означава лицето, с което ВЪЗЛОЖИТЕЛЯТ е сключил договор за консултантски услуги или строителен надзор по смисъла на чл. 166 ал. 1 и 168 от ЗУТ, за които е изрично упълномощен от ВЪЗЛОЖИТЕЛЯ;
23. „Лошо изпълнение” е налице, когато Страна по Договора е изпълнила задължението си неточно и/или несъответно на дължимото по отношение на качеството, с изключение на случаите на забавено или частично изпълнение. 
24. „Междинно плащане” означава плащането от Възложителя на Изпълнителя на част от Цената за изпълнение на договора, представляваща (а) стойността на действително изпълнените за съответния период количества и видове работи по стойности, определени в съответствие с количествено-стойностната сметка от работния проект и в рамките на Офертата;
25. „Набирателна сметка” е сметка  IBAN: ……… при Банка: ......... - клон ..........., открита на името на Възложителя, по която Изпълнителят внася/е внесъл сумата по този договор, представляваща Гаранция за обезпечаване изпълнението на договора, когато същата е под формата на паричен депозит;
26. „Надлежни доказателства за извършените работи“ означават приложенията, изисквани към актовете и протоколите по Наредба № 3 от 31.07.2003 г. за съставяне на актове и протоколи  по време на строителството и необходимите сертификати и които удостоверяват:
· съответствието на оборудване, продукти и материали преди влагането им в строежа (документите трябва да са съгласно Закона за техническите изисквания към продуктите и Наредбата за съществените изисквания към строежите и оценяване съответствието на строителните продукти); 
· схеми и чертежи за графично онагледяване (ако е приложимо) на изпълнените дейности, заверени от Консултанта;
· протоколи и замервания на работни коти, количества и/или др. технически показатели, заверени от Консултанта;
· заверени сертификати, гаранционни карти и документи за произход, производител и технически характеристики, модел, доставчик;
· подробни количествено-стойностни сметки, съответстващи на одобрените към Работния проект,  за отчитане на извършеното, заверени от Консултанта и Възложителя;

27. „Начало на строителството” означава датата на съставяне и подписване  на Протоколи Образец 2 и/или Образец 2а „за откриване  на строителна площадка и определяне на строителна линия и ниво на строежа“ по Наредба № 3 от 31.07.2003 г. за съставяне на актове и протоколи  по време на строителството;
28. „Недостатък” е всяко неправилно изпълнение на дейностите, изразяващо се в (а) изпълнение с качество, по-ниско от определеното с Договора, включително като резултат от влагане в Строежа на Строителни продукти и/или оборудване с по-лошо от договореното качество; (б) изпълнение със съществени отклонения от издадените строителни книжа; (в) изпълнение в нарушение на правилата за изпълнение на строителните и монтажните работи и/или неизвършени и незавършени работи.
29.  „Неизпълнение” на ИЗПЪЛНИТЕЛЯ е което и да е негово или на неговите служители, работници, представители, съконтрагенти, агенти и/или подизпълнители  виновно действие или бездействие, извършено в нарушение на клаузите на този Договор или приложимите Законови разпоредби;
30.  „Нередност” е всяко нарушение на разпоредба на общностното и/или националното законодателства, произтичащо от действие или бездействие на ИЗПЪЛНИТЕЛЯ, което има или би имало като последица нанасянето на вреда на общия бюджет на Европейския съюз и/или националния бюджет, като отчете неоправдан разход;
31. „Неточно изпълнение” означава всяко неизпълнение, различно от дължимото по Договора или Законовите разпоредби, вкл. забавено, лошо, пълно или частично изпълнение; 
32. „Обект“ – е обектът на поръчката:

33. „Обявлението” е обявлението за Обществената поръчка по смисъла на ЗОП, 
34. „Оборудване (технически капацитет)” означава строителните машини, техника, производственото оборудване и съоръженията, които ИЗПЪЛНИТЕЛЯТ, следва да осигури и поддържа за изграждането и до завършването на обекта;
35. „Обществена/та поръчка (ОП)” означава проведената при условията и по реда на ЗОП процедура «публично състезание» за възлагане на Договора; 
36. „Окончателно завършване” на СМР означава приключването на работите, за което е съставен Протокол - Образец 16. 
37. „Оферта” означава Офертата на ИЗПЪЛНИТЕЛЯ, състояща се от Техническа и Ценова оферта, на базата на която ВЪЗЛОЖИТЕЛЯТ е приел решение за избор на ИЗПЪЛНИТЕЛ на Обществената поръчка и която е неразделна част от този Договор;
38. “План за безопасност и здраве” е планът за безопасност и здраве, съгласно Наредба № 2 от 2004 г. за минималните изисквания за здравословни и безопасни условия на труд при извършване на СМР (обн., ДВ, бр. 37 от 2004 г. с последващите изменения и допълнения);
39.  „Проектант” е участникът в строителството, който изработва инвестиционния проект в работна фаза и осъществява авторски надзор в съответствие със сключения с ВЪЗЛОЖИТЕЛЯ договор;
40. „Проектна документация” означава цялата документация, включваща кадастрални скици, устройствени планове, прединвестиционни проучвания, инвестиционни проекти по смисъла на ЗУТ, заедно с договори, писма и актове по съгласуване, одобряване и утвърждаване на решения, становища и разрешения за целите на разрешаването на строежа;
41. „Протокол за неизпълнени или частично изпълнени строително-монтажни работи” означава протокола, регламентиран в чл. 50, ал.1 от този Договор;
42.  „ПУП” означава подробният устройствен план, включително парцеларния план, по смисъла на ЗУТ;
43. “Пълно неизпълнение” е налице, когато задължена Страна по договора не е изпълнила нищо от конкретно задължение по Договора в определения за това срок, или когато е извършила нещо, противно на това, което се е задължила да не върши, или е извършила всичко, което е била длъжна да изпълни, но с такова закъснение или толкова лошо, че изпълнението е безполезно за другата Страна по Договора;
44. „Системно неизпълнение” е налице, когато за едно и също задължение по Договора е констатирано неточно изпълнение три или повече пъти, независимо от срока между отделните неизпълнения;
45. „Строителна площадка” означава територията, върху която ще се изгради Строежа, както и терените, необходими за подготовката и изпълнението на СМР;
46. „Строителни и монтажни работи (СМР)” означава дейностите, които следва да се извършат съгласно клаузите на този Договор за изпълнението на Строежа;
47. „Строителни продукти” са продуктите, които се влагат в Строежа: строителни материали, оборудване, изделия, елементи, детайли, комплекти и др.;
48.  „Страни” означава колективно ВЪЗЛОЖИТЕЛЯ и ИЗПЪЛНИТЕЛЯ по този Договор; 
49.  „Строеж” означава обектите, посочени в Документацията за участие и проектната документация, които (а) представляват резултатът от извършените от ИЗПЪЛНИТЕЛЯ СМР и други работи, и които (б) след въвеждането им в експлоатация са достатъчни сами по себе си да изпълняват  икономическа или техническа функция;
50.  „Съществено завършване” на работи и/или СМР означава приключването на тези работи, позволяващо предаването на строежа или част/етап от него от ИЗПЪЛНИТЕЛЯ на ВЪЗЛОЖИТЕЛЯ с Констативен акт за установяване годността за приемане на строежа – Образец 15 и Протокол за 72-часова проба при експлоатационни условия – Образец 17;
51. „Съществено неизпълнение” е неточното изпълнение, на които и да са от СМР, стойността на които е равна или надхвърля 10 % (десет процента) от Цената за изпълнение на Договора;
52. „Техническа инфраструктура” е съгласно §4 т. 31 от ДР на ЗУТ: „система от сгради, съоръжения и линейни инженерни мрежи на транспорта, водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност“ и с елементи, формулирани в чл. 64 ал. 2 от Закона; 

53. „Техническа оферта” е частта от офертата на ИЗПЪЛНИТЕЛЯ, представена в процедурата по възлагане на обществената поръчка, с която ИЗПЪЛНИТЕЛЯТ е направил обвързващи предложения за изпълнение на Договора;
54. „Технически паспорт” е съгласно §4 т. 64 от ДР на ЗУТ: „документ, който включва техническите характеристики на елементите на строежа, свързани с изпълнението на съществените изисквания по чл. 169, ал. 1 - 3, инструкции за експлоатация, обслужване, обследване, поддържане и ремонт и отразява всички извършени строителни и монтажни работи след въвеждането на строежа в експлоатация“;
55. „Технически спецификации” са съвкупността от технически предписания в закони, други нормативни актове, стандарти, еталони и технически одобрения, които определят работните характеристики, функционалните изисквания и спецификациите, определящи изискванията към Строителните продукти така, че да отговарят на предвидената от ВЪЗЛОЖИТЕЛЯ употреба и експлоатация. Тези предписания включват правилата и параметрите, методи или технологии на строителство, вложените материали и оборудване, изпитване, строителен надзор, условия за приемане на строителните и монтажните работи и всички други технически условия, свързани с изграждането на Строежа. Част от техническите спецификации е и техническата спецификация на ВЪЗЛОЖИТЕЛЯ, предоставена с документацията за участие в Обществената поръчка;
56. „Технологично-строителна програма” означава програма, представена в Линейния календарен план с хоризонтални диаграми за изпълнение на работите от ИЗПЪЛНИТЕЛЯ;
57. „Финансов риск” е риск, който се проявява поотделно или съчетано в следните разновидности: 
а) валутен риск - риск, произтичащ от промени във валутен курс; 

б) лихвен риск - риск, произтичащ от промени в лихвен процент; 

в) пазарен риск - риск, произтичащ от промени в пазарна цена.

58. „Форсмажорно обстоятелство” („Непреодолима сила”) означава непредвидено или непредотвратимо събитие от извънреден характер, което ВЪЗЛОЖИТЕЛЯТ, при полагане на дължимата грижа, не е могъл или не е бил длъжен да предвиди или предотврати съответно ИЗПЪЛНИТЕЛЯТ не е могъл да предвиди и предотврати и не зависи от волята на страните като: непредвидим недостиг в наличността от персонал или стоки и материали, предизвикан от епидемия или действия на правителството, земетресение, пожар, наводнение или друго природно бедствие, стачки, саботаж, бунтове, граждански вълнения, състояние на война, ембарго, свлачища, откриването на археологически находки и др; Неблагоприятните климатични условия не са форсмажорно обстоятелство; Неблагоприятни климатични условия е частно на Природно бедствие.
59. „Цена за изпълнение на Договора” означава сумата по чл. 5, ал.1 от този Договор, определена в съответствие с „Ценовата оферта“, която следва да се плати на ИЗПЪЛНИТЕЛЯ в хода на изпълнение и приключване на дейностите, както и отстраняване на всякакви дефекти в периода за съобщаване и отстраняване на дефекти, съгласно офертата на ИЗПЪЛНИТЕЛЯ;

60. „Ценова оферта” цената за изпълнение на договора, която ИЗПЪЛНИТЕЛЯТ е предложил като част от своята оферта, представена в Обществената поръчка;
61. “Частично изпълнение” е налице, когато Страна по Договора е изпълнила само част от съответното задължение, освен ако, изпълнената част е явно незначителна с оглед интересите на другата Страна или, поради естеството на задължението, частичното неизпълнение се приравнява на пълно неизпълнение или лошо изпълнение.
ІІ. ПРЕДМЕТ НА ДОГОВОРА

Чл. 2. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се съгласява срещу заплащане на Цената за изпълнение на Договора, надлежно да извърши подмяна на част от водопроводната и канализационната мрежа на гр. Момчилград. 
(2) ИЗПЪЛНИТЕЛЯТ ще извърши предвидените строително-монтажни работи по проект: „ИЗБОР НА ИЗПЪЛНИТЕЛ НА СМР ПО ПРОЕКТ: „БЛАГОУСТРОЯВАНЕ НА УЛИЦИ В КВАРТАЛИ 103, 116, 117, 118, 119, 120, 121, 122, 123 ГР. МОМЧИЛГРАД“, единични и комплексни изпитания, замервания съгласно инвестиционния проект и офертата на изпълнителя неразделна част от договора и предаване на обекта с констативен акт „Образец 15” и Протокол за 72- часова проба „Образец 17”;
(3) Настоящият договор се счита за сключен под условие по смисъла на чл. 114 от ЗОП (договор с отложено изпълнение), като неговото действие и изпълнение се поставят в зависимост от сбъдването на следното условие: наличие на сключено Споразумение между Община Момчилград и ПУДООС за осигуряване на финансов ресурс за реализиране на инвестиционен проект за обект: ˶ Благоустрояване на улици в квартали 103, 116, 117, 118, 119, 120, 121, 122, 123  гр. Момчилград”. Плащанията по него се осъществяват само и единствено, ако одобреното финансиране за проекта по ал. 1 бъде отпуснато от ПУДООС, и в рамките на лимита за обекта по настоящия договор. Ако финансирането не бъде осигурено, на основание чл. 114 от ЗОП всяка от страните може да поиска прекратяване на договора след изтичане на едногодишен срок от сключването, като нито една от страните не дължи неустойка на другата.
(4) ИЗПЪЛНИТЕЛЯТ ще извърши изброените по ал.2 дейности, които са свързани с реконструкцията на обектите и представляват условие, следствие или допълнение към него, включващо:

4.1. Започването на строителните работи ще се извърши след влизане в сила на строителното Разрешение и със съставяне и подписване на Протоколи Образец 2 и/или Образец 2а „за откриване на строителна площадка и определяне на строителна линия и ниво на строежа“ по Наредба № 3 от 31.07.2003 г. за съставяне на актове и протоколи по време на строителството. ;
4.2. Временното строителство, в случаите когато е необходимо, ще се планира и реализира съобразно одобрения и влязъл в сила РПОИС (работен проект за организация и изпълнение на строителството). ИЗПЪЛНИТЕЛЯТ ще носи цялата отговорност за изграждането на временното строителство, в съответствие с настоящия договор и действащото българско законодателство;

4.3. ИЗПЪЛНИТЕЛЯТ е „строител” по смисъла на ЗУТ и е физическо или юридическо лице, включващо в състава си физически лица, притежаващи необходимата техническа правоспособност, което по писмен договор с възложителя изпълнява строежа в съответствие с издадените строителни книжа. Строителят носи отговорност за:


4.3.1 изпълнението на строежа в съответствие с издадените строителни книжа и с изискванията на чл. 169, ал. 1 ЗУТ, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка;

4.3.2   изпълнението на строителните и монтажните работи с материали, изделия, продукти и други в съответствие със съществените изисквания към строежите. Използването на употребявани/стари и/или рециклирани материали, оборудване и др. за целите на изпълнение на Договора е недопустимо;

         4.3.3  изработване и съхраняването на екзекутивната документация, както и документация, необходима за издаване на удостоверение по чл. 54а от Закона за кадастъра и имотния регистър, съхраняване на другата техническа документация по изпълнението на строежа. Под "екзекутивни чертежи" ще се разбират чертежи, описания, изчисления, съгласувателни писма и записи и всякаква друга документация, която обосновава извършените отклонения от първоначалните проектни документи;

4.3.4 съхраняването и предоставянето при поискване от контролен орган на строителните книжа и заповедната книга на строежа по чл. 170, ал. 3 ЗУТ;

4.3.5 Строителят носи имуществена отговорност за причинени щети и пропуснати ползи от свои виновни действия или бездействия.

4.3.6  Строителят е длъжен да изпълни обекта с посочените от него в офертата му ключови експерти;

4.4. Да спазва изискванията на ПУДООС (Финансираща страна по Договора за предоставяне на безвъзмездна финансова помощ) за:
4.4.1. да осигурява достъп за извършване проверки на място от страна на ВЪЗЛОЖИТЕЛЯ, на ПУДООС, РИОСВ – Хасково и други контролни органи и представители на Европейската Комисия, включително, като във тази връзка: 

4.4.1.1.определи един или няколко служители с подходяща квалификация и опит, пряко ангажирани с изпълнението на предмета на поръчката, които да присъстват при извършването на проверките и да оказват съдействие на проверяващите лица; 

4.4.1.2. осигурява достъп до финансовата, техническата счетоводна и всякаква друга документация, база данни и/или системи, отнасящи се до настоящата поръчка, в това число документация свързана с капацитета си да управлява и изпълнява договора;

4.4.2 да предоставя документи, свързани с процедурата за възлагане на обществена поръчка; документи, относно извършени разходи и вътрешни правила и процедури, инструкции, указания, длъжностни характеристики и др; 

4.4.3 да предоставя на проверяващите лица свободен достъп до строежа; 

4.4.4 да осигури достъп до документацията, която се държи и/или съхранява от него, подизпълнителите и/или партньорите му;

4.4.5 да съдейства на проверяващите лица при вземането на проби, извърването на замервания и набирането на снимков материал;

4.4.6 да оказва пълно съдействие на лицата, които извършват проверките на място.

4.4.6.1 да възстанови без протест суми по нередности, заедно с дължимата лихва и други неправомерно получени средства;

4.4.6.2 да информира ВЪЗЛОЖИТЕЛЯ/или неговия представител/ за възникнали проблеми при изпълнение на проекта и за предприетите мерки за тяхното решаване  в срок до 2/два/ дни от възникването им;

4.4.6.3 да спазва изискванията на европейското и националното законодателство във връзка с предоставянето на безвъзмездна финансова помощ;

4.5.  Отстраняване на недостатъците, установени при предаването на СМР, въвеждането му в експлоатация и през времето на гаранционния срок.

 (5) При изпълнение на строително-монтажните работи (СМР), ИЗПЪЛНИТЕЛЯТ е длъжен да спазва изискванията на Закона за устройството на територията, Наредба № 3 от 31.07.2003 г. за съставяне на актове и протоколи по време на строителството, Наредба 2 от 2004 г. за минималните изисквания за здравословни и безопасни условия на труд при извършване на строителни и монтажни работи, както и всички други действащи нормативни актове в Република България, приложими към дейностите, предмет на този договор

ІІІ. СРОК НА ДОГОВОРА

Чл. 3. (1) Срокът за изпълнение на дейностите по Договора е  …… [словом: ……..], считано от датата на получаване на уведомителното писмо от страна на Възложителя. Финансирането на договора не е осигурено и срокът за изпълнение започва да тече само и единствено след осигуряване на финансиране и получаване на уведомително писмо от Възложител!
(2) В срока по ал. 1 Изпълнителят ще изпълни предвидените работи в междинни срокове, определени в съответствие с Линейния календарен план с хоризонтални диаграми за изпълнение на дейностите, представен с Предложението за изпълнение на ОП (Техническата оферта);
(3) В случай на спиране на строителството по чл.33 ал. 2  или чл. 41 ал. 2 и/или чл. 71, ал. 1 срокът по ал.1 спира да тече. 
Чл. 4. (1) Срокът за изпълнение на договора може да бъде удължаван само при Форсмажорни обстоятелства, които правят невъзможно цялостното завършване на Строежа.

(2) Ако ИЗПЪЛНИТЕЛЯТ счита, че има право на удължаване на срока за изпълнение на договора по която и да е клауза от този договор, извън случаите на ал. 3, ИЗПЪЛНИТЕЛЯТ следва да отправи искане до ВЪЗЛОЖИТЕЛЯ за удължаване на този срок. Искането се извършва писмено и следва да бъде направено не по- късно от 5 /пет/ дни от датата, на която ИЗПЪЛНИТЕЛЯТ е узнал за обстоятелството, даващо му право да направи искане за удължаване на срока, съгласно чл. 116 от ЗОП. В случай, че искането не е направено в рамките на срока по тази алинея, ВЪЗЛОЖИТЕЛЯТ може да откаже да удължи срока за изпълнение.

(3) При наличието на Форсмажорно обстоятелство и ако ИЗПЪЛНИТЕЛЯТ е изпълнил задължението си за уведомяване по чл. 71, ал. 5, ВЪЗЛОЖИТЕЛЯТ, след получаване на мнението на КОНСУЛТАНТА, има една от следните възможности:
1. да определи по-късна дата за приключване на срока за изпълнение на договора, ако е налице искане от страна на ИЗПЪЛНИТЕЛЯ по ал. 2 или

2. да упражни правото си за прекратяване на Договора съгласно чл. 73, т. 2 от Договора, в случай, че изпълнението на СМР е преустановено за период, по-голям от 30 /тридесет/ дни от настъпването на Форсмажорното обстоятелство. 

(4) В случаите по ал. 3, т. 1, ВЪЗЛОЖИТЕЛЯТ писмено уведомява ИЗПЪЛНИТЕЛЯ в 14-дневен срок от получаване на неговото искане. Страните подписват допълнително споразумение към Договора за удължаване на срока за изпълнение на договора, като времето, с което се удължава е съобразно времетраенето на Форсмажорното обстоятелство.

(5) При наличието на Форсмажорно обстоятелство и ако изпълнението на СМР е преустановено за период, по-голям от 30 /тридесет/ дни от настъпването на Форсмажорното обстоятелство, ИЗПЪЛНИТЕЛЯТ също има право да прекрати Договора съгласно чл. 73, т.2 от Договора. 

(6) При никакви обстоятелства промяната, включително удължаването на сроковете за изпълнение на поръчката не е основание за искане и получаване на каквото и да е друго допълнително плащане извън цената по чл.5.
ІV. ЦЕНА ЗА ИЗПЪЛНЕНИЕ НА ДОГОВОРА. ПЛАЩАНЕ НА ЦЕНАТА ЗА ИЗПЪЛНЕНИЕ НА ДОГОВОРА. КОНТРОЛ НА РАЗХОДИТЕ

Чл. 5. (1) Цената за изпълнение на Договора, дължима от ВЪЗЛОЖИТЕЛЯ на ИЗПЪЛНИТЕЛЯ е в размер на .................[посочва се в съответствие с Ценовото предложение (оферта)] лв. без ДДС и е в размер на .............лв. с ДДС., съгласно направеното Ценово предложение (оферта), неразделна част от договора

 (2) ИЗПЪЛНИТЕЛЯТ потвърждава, че Цената за изпълнение на Договора е единственото възнаграждение за изпълнение на Дейностите по договора и ВЪЗЛОЖИТЕЛЯТ не дължи на ИЗПЪЛНИТЕЛЯ каквито и да било други суми. Цената за изпълнение на Договора не подлежи на промяна. Заплащането ще се извършва по реално извършени дейности, количества и цените на ИЗПЪЛНИТЕЛЯ в рамките на Договора. 

(3) ИЗПЪЛНИТЕЛЯТ потвърждава, че оферирайки, в Ценовото си предложение (оферта), е изложил пълно и окончателно всички ставки и цени за съответните видове работи, така че общата стойност на СМР покрива всичките му задължения за тяхното изпълнение за целия срок за изпълнение на предмета на договора и включва следното:

1. разходите за изпълнение на дейностите по Договора, вкл. тези за подготовката на строителството, за извършването на временните строителни работи, за осигуряване транспорта на машините и заплащането на труда, временната организация на движението, депонирането на негодни почви и строителни отпадъци, промяна в организацията на строителството, охрана на труда, застраховка на СМР и на професионалната си отговорност, др. присъщи разходи, неупоменати по-горе.

2. цената на Финансовия риск;

3. разходите за покупка на влаганите Строителни продукти;

4. разходите за извършване на работите по изпитването и пускането в експлоатация на Строежа, които ИЗПЪЛНИТЕЛЯТ трябва да извърши;

5. всякакви други разходи, необходими за изпълнение и завършване на Дейностите по Договора.

(4)  Стойностите, посочени в Количествено-стойностната сметка към офертата, са окончателни и не се променят при промени в цените на труда, Строителните продукти, Оборудването и др.
(5)  В случай, че за сметка на определен вид работа от Количествено – стойностната сметка ще се изпълнява друг вид работа, разплащането й ще се извърши със заменителна таблица по образец и след одобрение на ВЪЗЛОЖИТЕЛЯ.
(6) Изпълнените количества СМР се сертифицират по договорените цени и действително изпълнените количества. Изплащането се допуска при наличие на съответните документи, доказващи качеството на извършваните видове СМР;

(7) Допълнително възникналите работи подлежат на изпълнение и плащане, единствено и само в рамките на позициите и бюджета за договорните разходи;

(8) Обемът на текущо/етапно извършените СМР се удостоверява чрез подписване на двустранен Констативен протокол  за извършени СМР, вкл. съответните актове и протоколи, регламентирани в Наредба № 3 от 31.07.2003 г.  - за съставяне на актове и протоколи по време на строителството между Изпълнител, Консултант и Възложител. За завършени и подлежащи на разплащане ще се считат само тези видове работи, които са приети и са отразени в съответния протокол. 

Чл. 6. (1) По настоящия договор не се извършват авансови плащания.

Чл. 7. (1) Междинни плащания се извършват за реално изпълнени и актувани строително-монтажни работи, като общия размер на междинните плащания е до 80 /осемдесет/ % от стойността на договора, с включен ДДС.
(2) Междинните плащания се извършват въз основа на:
1. Количествено-стойностна сметка, представена от ИЗПЪЛНИТЕЛЯ с Ценовото му предложение (оферта), приета от ВЪЗЛОЖИТЕЛЯ. На ИЗПЪЛНИТЕЛЯ се заплаща за съответното количество, реално извършена от него работа, съобразно посочената в количествено - стойностна сметка единична цена за всяка позиция с цел удостоверяване начина на образуване на стойността на разходите;

2. Обемът на текущо/етапно извършените СМР се удостоверява чрез подписване на двустранен Констативен протокол между Изпълнител и Възложител, придружена с всички необходими актове и протоколи за изпълнените СМР – съгласно изискванията на Наредба № 3 от 31.07.2003 г. за съставяне на актове и протоколи по време на строителството;
3. Данъчна фактура, която се издава от ИЗПЪЛНИТЕЛЯ след одобряването на протокола от страна на ВЪЗЛОЖИТЕЛЯ.

4. Всички отчетни документи  и констативния протокол от проверката на обекта се съгласуват от РИОСВ – Кърджали или Басейнова дирекция.
 (3) ИЗПЪЛНИТЕЛЯТ издава фактури на ВЪЗЛОЖИТЕЛЯ, като се съобрази с изискванията му за форма и съдържание. Фактурите се издават в български лева. Във всички фактури и други разходооправдателни документи, следва да включва следния текст: 

Получател: Община Момчилград
Адрес: гр. Момчилград, ул. „26 – ти декември” № 12
ЕИК 000235984
Номер на документа, дата, място

(4) Разплащането ще се извършва по банков път, чрез банков превод по банкова сметка на ИЗПЪЛНИТЕЛЯ : ......................................., в срок до 30 (тридесет) дни от датата на утвърждаване и съгласуване на двустранния Констативен протокол между Изпълнител и Възложител (по реда на ал. 2), но не по-рано от реално постъпване на плащания от страна на ПУДООС (по Договора за безвъзмездна финансова помощ, сключен между община Момчилград и ПУДООС) –  съгласно чл. 9, ал. 1 от настоящия договор.
(5) Сумата от изплатените междинни плащания не може да надвишава 80 % (осемдесет на сто) от стойността на Договора;
Чл. 8. (1) КОНСУЛТАНТЪТ, на базата на документите по чл. 7, ал.2, т. 1, 2 и 3 по-горе, проверява и удостоверява междинната, съответно окончателната сума, която трябва да бъде платена на ИЗПЪЛНИТЕЛЯ, след което представя на ВЪЗЛОЖИТЕЛЯ за одобрение междинния сертификат, съответно Сертификатът за окончателно завършване на работите. 

(2) Окончателното плащане ще е сумата, равна на разликата между стойността на договора между Възложителя и Изпълнителя и общата сума от междинните плащания. От него се приспадат всички неустойки, обезщетения и други дължими от ИЗПЪЛНИТЕЛЯ суми за стойността, с която надвишават внесената гаранция изпълнение. 
(3) Окончателното плащане ще се извърши след представяне на Протокол (обр. 16)– за установяване годността за ползване на строежа, в срок до 30 (тридесет) дни от датата на изготвянето му, но не по-рано от реално постъпване на окончателното плащане от страна на ПУДООС (по Договора за безвъзмездна финансова помощ, сключен между община Момчилград и ПУДООС) –  съгласно чл. 9, ал. 1 от настоящия договор.

V. ИСКАНЕ ЗА ПЛАЩАНЕ
Чл. 9. (1) ВЪЗЛОЖИТЕЛЯТ, съгласно условията на Договора за безвъзмездна финансова помощ, предоставена от ПУДООС (по силата на сключения за тази цел договор), представя искания за плащане на разходите за изпълнение на СМР за съответните предвидени по проекта работи с приложени: 

· фактури /копия заверени “Вярно с оригинала/, издадени от Изпълнителя на обекта, 

· документите, съгласно Правилник за изпълнение и предаване на строително-монтажните работи, в съответствие с  Наредба № 2/2003 г. и Наредба № 3/2003 г.; 

· двустранен Констативен протокол между Изпълнител и Възложител за обема извършена работа, съответстваща на разходите, подписан от Консултанта (НСН) на строежа и одобрен от директора на   РИОСВ – Хасково.

(2) В случай, че ПУДООС не одобри документите за извършените СМР, ИЗПЪЛНИТЕЛЯТ се задължава да отстрани недостатъците в определеният от ПУДООС срок от получаване на искане за това. 

 (3) Преведените средства от ВЪЗЛОЖИТЕЛЯ, но неусвоени от ИЗПЪЛНИТЕЛЯ, както и натрупаните лихви, глоби и неустойки в изпълнение на настоящия договор, подлежат на възстановяване  на името на ВЪЗЛОЖИТЕЛЯ по банкова сметка: 

IBAN: ………………………….

(4) Възложителят има право, едностранно и без предизвестие, да прекрати договора, поради невъзможност за осигуряване на финансиране, в случай, че ПУДООС, прекрати договора за безвъзмездна финансова помощ, сключен между община Момчилград и ПУДООС.
VІ. РАЗРЕШЕНИЯ

Чл. 10. (1) Изпълнителят ще осигурява за своя сметка необходимите му разрешения според местните закони за извършване на дейностите за изпълнение на Договора. Такива разрешения могат да бъдат, например, разрешения за престой и работа, за ползване на радиочестоти, за присъединяване към мрежи на техническата инфраструктура, за преместване на съоръжения и проводи на техническата инфраструктура, за затваряне и ограничаване на пътища и улици, за депониране на остатъчни земни маси и строителни и други отпадъци, за пребиваване и работа, за преминаване на тежки или опасни товари по пътища и улици, и други, доколкото е приложимо и се изискват от закона. 
(2) Изпълнителят ще подготвя и предава необходимите документи с искане за разрешение в срок, ще спазва приложимите писани или публикувани процедури и ще си сътрудничи със съответните власти с цел да осигури своевременно получаване на разрешенията и спазване на графика. При изпълнение на работите, Изпълнителят ще се съобразява с условията на издадените разрешения, ще предоставя възможност за присъствие, контрол или изпитване от страна на представители на надзорни и контролни органи и ще отговаря за всякакви забавяния, свързани с неизпълнение от него на нормативни и други публикувани изисквания или писмени указания/предписания, свързани с тези обстоятелства.

(3) Изпълнителят ще подпомага Възложителя при получаване от последния на разрешения, одобрения и други процедури, свързани със задълженията му по закон като собственик на площадката и възложител на строителния договор, в частност, доколкото е приложимо, при съгласуване на проекти, изготвяне на доклади, издаване на разрешение за строеж, назначаване на приемателни комисии и др. Изпълнителят ще носи отговорност пред Възложителя, и ще бъде длъжен да предприеме всички необходими коригиращи действия, когато такива разрешения или съгласувания не се получават поради грешки и непълноти в представени от него документи или извършени от него работи. Ако Изпълнителят не предприеме необходимите коригиращи действия, Възложителят ще има право да отправи иск към Изпълнителя.

VІІ. КОНФИДЕЦИАЛНОСТ

Чл. 11. (1) Всяка от страните по този договор се задължава да не разпространява информация за другата страна, станала й известна при или по повод сключването и изпълнението на този договор, освен в случаите, определени със закон.
(2) Изпълнителят се задължава да спазва конфиденциалност по отношение на информация, включваща документи, данни, факти и обстоятелства, които са му станали известни във връзка с изпълнението на Договора. Изпълнителят няма да изнася публично информация за изпълнението на Договора, освен след разрешение от Възложителя или по искане на компетентен държавен или съдебен орган.

(3) Изпълнителят се задължава да не използва по никакъв начин, включително за свои нужди или като я разгласява пред трети лица, каквато и да било информация за Възложителя, негови служители или контрагенти, станала му известна при или по повод изпълнението на този договор, както и да не консултира трети лица извън Възложителя, като  Изпълнителят поема задължение да осигури тези действия от всяко лице от екипа си и от подизпълнителите си.

(4) Изпълнителят се задължава да третира всички документи и информация, предоставени му във връзка с изпълнението на договора, като частни и поверителни, и няма право, освен ако това е необходимо за целите на изпълнението на договора, да публикува или предоставя на трети лица информация, свързана с договора, без предварителното писмено съгласие на Възложителя или ръководителя на проекта. 

VІІІ. ПОДИЗПЪЛНИТЕЛИ

Чл. 12. (1) За извършване на Дейностите по договора ИЗПЪЛНИТЕЛЯТ има право да наема Подизпълнителите, единствено и само тези, както и за които дейности са посочени в офертата. Процентното участие на Подизпълнителите в дела за изпълнение на Договора не може да бъде по-голямо от посоченото в офертата.
(2) При сключването на договорите с Подизпълнителите /ако има такива/ ИЗПЪЛНИТЕЛЯТ е длъжен да създаде условия и гаранции, че:

1. действията на Подизпълнителите няма да доведат пряко или косвено до неизпълнение на Договора;

2. при осъществяване на контролните си функции по Договора ВЪЗЛОЖИТЕЛЯТ ще може безпрепятствено да извършва проверка на дейността и документацията на Подизпълнителите;

ІХ. СТРОИТЕЛНИ ПРОДУКТИ

Чл. 13. (1) ИЗПЪЛНИТЕЛЯТ се задължава да осигури регулярност на доставките на Строителните продукти, необходими за изпълнението на Строежа, по начин, който да обезпечава навременно, качествено и ефикасно извършване на СМР, и спазване на Графика за изпълнение на СМР. 

(2) Рискът от повреждането или унищожаването на Строителните продукти по ал. 1 се носи от ИЗПЪЛНИТЕЛЯ.
Чл. 14. (1) ИЗПЪЛНИТЕЛЯТ ще използва и ще влага в строителството строителните продукти, по вид, произход, качество, стандарт и технически и технологични показатели съгласно  Проектната документация, Техническите спецификации и в съответствие с всички приложими Законови разпоредби;

(2) Строителните продукти, независимо дали са произведени от ИЗПЪЛНИТЕЛЯ и/или неговите подизпълнители или са доставени от доставчик, трябва да бъдат съпроводени с документи, доказващи съответствие на стандарт или друг вид техническо одобрение и качество.

(3)  Използването на употребявани/стари и/или рециклирани материали, оборудване и др. за целите на изпълнение на Договора е недопустимо. При констатиране на такива, по надлежния ред, същите се считат за недостатък по смисъла на настоящия договор.
Х. ОРГАНИЗАЦИЯ НА СМР

Чл. 15. (1) Периодът от подписването на Договора до началото на строителството се счита за подготвителен период за организиране на строителния процес.

(2) Подготвителният период включва дейностите по откриване на строителната площадка - съставяне и подписване на Протоколи Образец 2 и/или Образец 2а „за откриване  на строителна площадка и определяне на строителна линия и ниво на строежа“ по Наредба № 3 от 31.07.2003 г. за съставяне на актове и протоколи по време на строителството.

Чл. 16. Организацията на изпълнението на СМР ще отговаря на техническото предложение от офертата на изпълнителя и линейния график, и ще бъде подробно планирана, разписана и утвърдена заедно с документацията на работния проект за обекта. Съгласуваните проектни части на ПБЗ и ВОБД, включително оперативния линеен график с времева диаграма, ще бъдат водеща и неразделна част от реда за изпълнение на договора без да се допуска промяна в крайния срок по изпълнение на Договора.

Чл. 17. В деня на съставяне на Протокол Образец 2 и/или Образец 2а, ВЪЗЛОЖИТЕЛЯТ е длъжен да въведе ИЗПЪЛНИТЕЛЯ на строителната площадка съгласно изискванията на нормативните актове, след като е извършил всички процедури и съгласувания по освобождаване на Строителната площадка и е взел разрешение за строеж за Строежа, както и всички други действия, произтичащи от статута на ВЪЗЛОЖИТЕЛ съгласно ЗУТ.

Чл. 18. (1) ВЪЗЛОЖИТЕЛЯТ има право да дава мотивирани писмени указания на ИЗПЪЛНИТЕЛЯ да забави началото или хода на всяка от дейностите, включени в Графика за изпълнение на СМР, както и да спре строителните дейности или част от тях за определен срок, за да бъдат осигурени оптимални условия за качественото изпълнение на СМР.

(2) Указанията по предходната алинея се отразяват в заповедната книга на обекта и през периода на „спиране на СМР”  не тече срока за изпълнение по чл. 3 на договора.

Чл. 19. Поне веднъж месечно ВЪЗЛОЖИТЕЛЯТ и ИЗПЪЛНИТЕЛЯТ, а по искане на ВЪЗЛОЖИТЕЛЯ - и Подизпълнителите, ще провеждат координационни срещи на площадката на обекта, на които ще се обсъжда последователността на извършване, прогреса на СМР и изпълнението им в съответствие с клаузите на този Договор. 

ХІ. ВЗАИМООТНОШЕНИЯ МЕЖДУ ИЗПЪЛНИТЕЛЯ, ВЪЗЛОЖИТЕЛЯ И В ПРОЦЕСА НА ИЗВЪРШВАНЕ НА СМР
Чл. 20. (1) ВЪЗЛОЖИТЕЛЯТ има право на достъп до Строителната площадка и Строежа, по което и да е време в процеса на извършване на СМР.

(2) ИЗПЪЛНИТЕЛЯТ се задължава да осигурява достъп на ВЪЗЛОЖИТЕЛЯ до Строителната площадка и Строежа за изпълнение на договора.

Чл. 21. ИЗПЪЛНИТЕЛЯТ ще подсигури, че по което и да е време той ще разполага с компетентно отговорно лице на Строителната площадка или Строежа, така че каквито и да са предписания, инструкции и/или заповеди, във връзка със СМР по този Договор, ще бъдат счетени за предоставени и надлежно получени от ИЗПЪЛНИТЕЛЯ. 

Чл. 22. (1) При упражняването на правата и задълженията си по Договора или на приложимите Законови разпоредби, ВЪЗЛОЖИТЕЛЯТ се представлява от Кмета на Общината и/или упълномощени от него лица, за които ИЗПЪЛНИТЕЛЯТ е писмено уведомен. 

 Чл. 23. В изпълнение на договорно регламентираните си правомощия за контрол на дейността на ИЗПЪЛНИТЕЛЯ по този Договор, ВЪЗЛОЖИТЕЛЯТ упражнява контрол върху изпълнението на задълженията на ИЗПЪЛНИТЕЛЯ по Договора чрез определено звено в Общината. 

ХІІ. ИЗПЪЛНЕНИЕ НА СТРОИТЕЛНИТЕ ДЕЙНОСТИ


Чл. 26.  (1) Изпълнението на договора включва описаните в чл.2 ал.2 от договора дейности и задължения.
(2)  При изпълнение на своите задължения ИЗПЪЛНИТЕЛЯТ:

1. поема пълна отговорност за качественото и срочно изпълнение на възложените работи, гарантирайки цялостна охрана и безопасност на труда;

2. осигурява високо квалифицирани лица за техническо ръководство за изпълнението на договореното строителство и съпътстващите дейности през целия период на изпълнението на Строежа;

3. извършва и приключва СМР, както и осигурява, че неговите представители, служители или Подизпълнители ще извършват и приключват СМР по начин, който няма да накърнява или уврежда доброто име и репутация на ВЪЗЛОЖИТЕЛЯ;

4. взема необходимите мерки за опазване на пътищата, ползвани от него по време на строителството и за сигурността на съществуващия пътен трафик, за което носи пълна отговорност;

5. организира и изпълнява всички появили се по време на строителството въпроси, свързани с временната организация на пътния трафик и съгласувания с другите заинтересовани страни;

6. осигурява и поддържа цялостно наблюдение, необходимото ограждане и охрана на Строежа по всяко време, с което поема пълна отговорност за състоянието му и за съответните наличности;

7. съгласува всички налагащи се промени в Технологично-строителната си програма по време на изпълнение на Строежа с ВЪЗЛОЖИТЕЛЯ;
8. предоставя възможност за контролиране и приемане на изпълнените видове работи;

9. осъществява лабораторен контрол с акредитирана строителна лаборатория при спазване изискванията на действащите нормативни документи;

10. поддържа временните пътища и площадки, свързани със строителните нужди в нормални условия за движение. 

11. влага в Строежа Строителни продукти само с предварително доказани качества, отговарящи на нормативните изисквания, стандарти и условията на Проектната документация, притежават и са представени със съответните сертификати за качество и декларация за съответствие на продуктите;

12. не изпълнява СМР, за които съществуват ограничения за изпълнението им през зимния сезон и при изключително неблагоприятни климатични условия, съгласно Техническата спецификация;

13. носи пълна отговорност за изпълнените видове работи до цялостното завършване и приемане на Строежа. Приемането на отделни елементи или видове работи по време на строителството не освобождава ИЗПЪЛНИТЕЛЯ от тази отговорност;

Чл. 27. (1) ИЗПЪЛНИТЕЛЯТ е длъжен да спазва приложимите Законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазването на приложимите Законови разпоредби се носи само от ИЗПЪЛНИТЕЛЯ. 

(2) ВЪЗЛОЖИТЕЛЯТ има право да извършва проверки и да изисква съответни документи от ИЗПЪЛНИТЕЛЯ, удостоверяващи изпълнението на задълженията му по ал. 1.

(3) Което и да е констатирано от ВЪЗЛОЖИТЕЛЯ нарушение на изискването за законосъобразно наемане на работници и служители, както и на изискванията за осигуряване на безопасни и здравословни условия на труд, ще се счита за неизпълнение на този Договор, което ако е системно, е основание за едностранно прекратяване на Договора от ВЪЗЛОЖИТЕЛЯ съгласно 75, ал. 2, т.1. 

Чл. 28. ИЗПЪЛНИТЕЛЯТ носи отговорност и за безопасността на всички дейности по изпълнението на Строежа.

Чл. 29. (1) ИЗПЪЛНИТЕЛЯТ отговаря за вреди от трудова злополука, претърпяна от негов служител при и по повод изпълнението на Строежа, независимо от това дали негов орган или друг негов служител има вина за настъпването им.

(2) ИЗПЪЛНИТЕЛЯТ отговаря и когато трудовата злополука е причинена от Форсмажорно обстоятелство при или по повод изпълнението на Дейностите по договора.

 (3) ИЗПЪЛНИТЕЛЯТ отговаря за 72-часова пробна експлоатация, която трябва да покаже, че Обектът или Подобектът работят надеждно и в съответствие с Договора.”  

(4) След 72-часовата пробна експлоатация, ако Обектът работи при устойчиви условия и е подписан Протокола за проведена 72-часова проба при експлоатационни условия Образец 17, Изпълнителят трябва да съобщи на Консултанта (Строителния надзор), дали Обектът е готов за въвеждане в експлоатация.
 Чл. 30. (1) ИЗПЪЛНИТЕЛЯТ изпълнява Строежа в съответствие с Договора, Проектната документация, Техническите спецификации и императивните правила на нормативните актове, регулиращи съответната дейност.
(2) При противоречие или несъответствие между текстовете на документите по ал. 1, приоритетът на документите при прилагането и тълкуването им е в следната последователност:

1. закони;

2. подзаконови нормативни актове;

3. договора за БФП;

4. технически правила, норми и нормативи, издадени от министъра на регионалното развитие и благоустройството;

5. стандарти и технически одобрения;

6. Проектната документация и Техническата спецификация на ВЪЗЛОЖИТЕЛЯ;

7. Техническите предписания на Инвестиционния проект към изпълнението на СМР и към влаганите в строежа строителни продукти.

(3) ИЗПЪЛНИТЕЛЯТ поема за своя сметка всички разходи във връзка с организацията и изпълнението на строителството.

Чл. 31. (1) СМР трябва да бъдат извършвани по начин, че да не създават пречки за достъпа до или за ползването на пътища, тротоари или имоти, собственост на ВЪЗЛОЖИТЕЛЯ или на трети лица, освен предвидените му по право. Всички такси и разноски във връзка с изпълнението на това задължение са за сметка на ИЗПЪЛНИТЕЛЯ. Той носи и отговорността за вреди поради неизпълнение на задължението.

(2) ИЗПЪЛНИТЕЛЯТ е длъжен преди започване на изпълнението, на каквито и да било работи по Строежа до неговото приключване, за своя сметка да вземе необходимите мерки за осигуряване на безопасността на гражданите, като постави предупредителни знаци, указания за отбиване на движението, подходящо осветление и др. подобни, съгласно изискванията на нормативните актове. Стойността им трябва да е включена в офертата.

(3) ИЗПЪЛНИТЕЛЯТ трябва да се запознае със съществуващите съоръжения и проводи на техническата инфраструктура в района на извършване на работите, доколкото са отразени в публично достъпни архиви или са посочени в предадени му от Възложителя документи. ИЗПЪЛНИТЕЛЯТ ще отговаря за щети по съоръжения и проводи на техническата инфраструктура, нанесени от него или от лица, ангажирани от него и работещи на площадката, освен когато не е имал никаква възможност да научи за тях при полагане на разумна грижа за това, както и за възстановяване на пътища и всякакви други повърхности, които са били облагородени към началото на работите на Изпълнителя по тях. Всякакви дейности по отстраняване на щети и възстановяване трябва да се извършват по най-бързия възможен начин и във всеки случай преди изтичане на срока за „съществено завършване“. ИЗПЪЛНИТЕЛЯТ ще съгласува с Консултанта, централните и местни власти и експлоатационните дружества, управляващи или поддържащи техническата инфраструктура работите си по преместване и последващо възстановяване, ако е необходимо, на съоръжения и проводи на техническата инфраструктура и/или затваряне и ограничаване на пътища и улици, по начин, който да предизвика най-малки смущения за населението. Във всички случаи, Изпълнителят ще отправя исканията си за съгласуване поне 3 дни преди планираното започване на работите по такива съоръжения, придружени с подходяща обосновка и копия на изискуемите разрешителни, когато е приложимо. Възложителят не носи отговорност за ненанесени или погрешно нанесени от съответното експлоатационно дружество, управляващи или поддържащи техническата инфраструктура, подземни комуникации.

Чл. 32. ИЗПЪЛНИТЕЛЯТ е длъжен да уведомява незабавно компетентните органи и съответното експлоатационно дружество за:

1. открити при изпълнение на строителството подземни и надземни мрежи и съоръжения, необозначени в съответните специализирани карти и регистри, както и да вземе необходимите мерки за запазване на същите от повреди и разместване;

2. евентуални повреди на мрежите и съоръженията, произлезли при извършване на СМР, както и да поеме за своя сметка разходите по възстановяване на причинените вреди.

Чл. 33. (1) При разкриване на археологически находки ИЗПЪЛНИТЕЛЯТ е длъжен да вземе необходимите мерки тези находки да не бъдат премествани, повредени или изнесени от работещите на Строежа или от трети лица, както и незабавно да уведоми:

1. ВЪЗЛОЖИТЕЛЯ или упълномощено от него лице 

2. компетентните органи съгласно приложимите Законови разпоредби.

(2) ИЗПЪЛНИТЕЛЯТ е длъжен да спре СМР в този участък до получаване на указание от съответните компетентни органи дали находката представлява паметник на културата.

(3) Спирането на СМР при открити археологически находки не освобождава ИЗПЪЛНИТЕЛЯ от изпълнение на задълженията му на останалата част от Строителната площадка.

Чл. 34. ВЪЗЛОЖИТЕЛЯТ има право да нареди на ИЗПЪЛНИТЕЛЯ временно преустановяване работата на Строежа, ако е констатирано неточно изпълнение, влагане на некачествени Строителни продукти и неспазване на Инвестиционния проект и Техническите спецификации, както и на Технологично-строителната програма.

Чл. 35. (1) В случаите по чл.32, чл. 33 и чл. 34, в 3-дневен срок от уведомяването, съответно нареждането, Страните съставят акт за установяване състоянието на Строежа при спиране на строителството, съгласно Образец 10 към чл. 7, ал. 3, т. 10 от Наредба № 3 от 31.07.2003 г.

(2) ИЗПЪЛНИТЕЛЯТ може да продължи спряната работа след изпълнение на мерките, указани от компетентните органи. 

(3) За продължаване на спряната работа, Страните съставят акт за установяване състоянието на строежа при продължаване на строителството, съгласно Образец 11 към чл. 7, ал. 3, т. 11 от Наредба № 3 от 31.07.2003 г.. 

(4) Едновременно със съставянето на акта по ал. 1, Страните съставят и констативен протокол, в който:

1. отразяват изпълнението на указанията на компетентните органи ;

2. посочват срока, през който работата е била спряна и 

3. обосновават необходимостта от удължаване на Междинните срокове от Графика за изпълнение на СМР или на датата на подписване на Акт Образец 15 (при спиране на СМР поради открити Археологически находки). Срокът за удължаване се обосновава като се отчете изпълнението на задълженията на ИЗПЪЛНИТЕЛЯ на останалата част от Строителната площадка, незасегнати от преустановяването на работата и доколко спирането се е отразило върху цялостното изпълнение на СМР по Договора.

Чл. 36. (1) За периода на временното преустановяване ИЗПЪЛНИТЕЛЯТ е длъжен да предпази, съхрани и обезопаси изпълнените СМР срещу разваляне, повреждане или унищожаване. 


(2) Всички рискове от погиване, повреждане, разваляне и унищожаване на изпълнени СМР или друго имущество на обекта, се носят и са изцяло за сметка на ИЗПЪЛНИТЕЛЯ за периода на временното преустановяване на СМР по правилата на предходния член.

Чл. 37. При изпълнение на строителството ИЗПЪЛНИТЕЛЯТ е длъжен да поддържа Строителната площадка и частите от Строежа чисти, като ги почиства от строителни отпадъци и организира тяхното извозване до съответните определени от общината депа.

Транспортирането на излишните земни маси и депонирането на строителните отпадъци ще се осъществява от ИЗПЪЛНИТЕЛЯ на проекта. Същите ще се извозват на определени от общината депа.

Чл. 38. (1) След завършване на строителството ИЗПЪЛНИТЕЛЯТ отстранява от Строителната площадка и Строежа всички строителни съоръжения, оборудване, излишни материали и строителни отпадъци, като ги оставя в първоначалния вид.

(2) ИЗПЪЛНИТЕЛЯТ е длъжен да изпълнява приложимите Законови разпоредби, включително всички предписания, свързани с опазване на околната среда на Строителната площадка и на граничещите й обекти;
ХІІІ. ЗАПОВЕДНА КНИГА ЗА СТРОЕЖА

Чл. 39.  Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно Закона за устройство на територията, се вписват в заповедната книга на Строежа, която се съхранява на строежа от ИЗПЪЛНИТЕЛЯ. Лицата, издали предписанията, респ. заповедите, задължително ги подписват и датират. 

Чл. 40.  Предписанията и заповедите, вписани в заповедната книга, са задължителни за ИЗПЪЛНИТЕЛЯ. 

Чл. 41. (1)  Ако ИЗПЪЛНИТЕЛЯТ не иска да изпълни предписание или заповед на ВЪЗЛОЖИТЕЛЯ или КОНСУЛТАНТА, той има право в 3-дневен срок от тяхното издаване да впише мотивиран отказ в заповедната книга.

(2) В случай, че в 7-дневен срок от вписване на мотивирания отказ ВЪЗЛОЖИТЕЛЯТ или КОНСУЛТАНТЪТ писмено не отмени предписанието или заповедта си, то ИЗПЪЛНИТЕЛЯТ, в 3-дневен срок, може да направи възражение пред органите на ДНСК, като до произнасянето им строителството се спира. След проверка органите на ДНСК издават задължителни указания.

ХIV. КОНТРОЛ НА КАЧЕСТВОТО

Чл. 42. (1) Извършването на СМР, както и всички Строителни продукти за извършването им, следва да бъдат по вид, качество и стандарт съгласно Проектната документация, Техническите спецификации, утвърдения План за управление на качеството, както и всички приложими Законови разпоредби. 

(2) Неспазването от ИЗПЪЛНИТЕЛЯ на изискванията на Проектната документация, на Техническата спецификация и всички приложими Законови разпоредби, относно стандартите и качеството на Строителните продукти, както и на извършените СМР, ще се счита за неизпълнение на този Договор, което ако е системно или представлява съществено неизпълнение, е основание за едностранно прекратяване на Договора от ВЪЗЛОЖИТЕЛЯ съгласно чл. 75, ал. 2, т. 1 или т. 2 от този Договор. 

Чл. 43. (1) Качеството на изпълнените СМР, както и на Строителните продукти, се установява с:

1. Сертификатът за съществено завършване и Сертификатът за окончателно завършване на работите;

2.  актовете и протоколите по чл. 7, ал. 3 от Наредба № 3 от 31.07.2003 г.;

3.  други документи, които съдържат оценка на качеството на изпълнените СМР;

4. протоколите от изпитванията в съответствие с изискванията на Проектната документация; 

5.  протоколи от проверки извършвани от органите на ВЪЗЛОЖИТЕЛЯ.

(2) Контролът на качеството на СМР и на строителните продукти се извършва:

1. от КОНСУЛТАНТА при осъществяване на непрекъснат строителен надзор по време на изпълнението на СМР и съставяне на протоколите и актовете по чл. 7, ал. 3 Наредба № 3 от 31.07.2003 г. и в съответствие с договора на КОНСУЛТАНТА с ВЪЗЛОЖИТЕЛЯ;

2. от Проектанта, при  изпълнение на авторски надзор;

3. от ВЪЗЛОЖИТЕЛЯ – чрез Екип по управление на проекта и/или упълномощен експерт,  представител на Общинската администрация;

(3) В случай на технически спор между страните относно качеството на извършените СМР или на вложените Строителни продукти, страните отнасят спора към лице, получило разрешение за оценяване на строителни продукти, избрано от страните. Лицето, към което се отнася спора, трябва да бъде различно от лицето, оценило съответствието на продуктите, за които се води спора. Решението и/или резултатите от извършените изпитвания на качеството ще бъдат задължителни за Страните.

Чл. 44. По всяко време в хода на строителството ВЪЗЛОЖИТЕЛЯТ има право на достъп до Строителната площадка и Строежа за контролиране на прогреса и качеството на СМР, както и да изисква:


1. писмени и устни обяснения от ИЗПЪЛНИТЕЛЯ и неговите служители и/или подизпълнители по въпроси, свързани с изпълнението на СМР;


2. всички данни и документи, както на хартиен носител, така и в електронен вариант, за целите на упражняването  на контрол върху дейността на ИЗПЪЛНИТЕЛЯ (включително копия на документи, извлечения, справки и други, всички договори и допълнителни споразумения , доклади и актове по изпълнение на Договора и др.)

Чл. 45. (1) ВЪЗЛОЖИТЕЛЯТ проверява извършената от ИЗПЪЛНИТЕЛЯ работа и го уведомява за всички установени Недостатъци на СМР, както и посочва срок за отстраняването им. 

(2) ИЗПЪЛНИТЕЛЯТ е длъжен да отстрани недостатъка в срока, посочен в уведомлението.

(3) ИЗПЪЛНИТЕЛЯТ отговаря и за Недостатъци на СМР, които поради естеството си не са могли да се открият към датата на съставяне на съответния документ за плащане на работите, по които са открити недостатъци или се проявят по-късно (Скрити недостатъци).

(4) ВЪЗЛОЖИТЕЛЯТ има право да поиска отстраняване на Скритите недостатъци и да упражни правото си да потърси Гаранционна отговорност на ИЗПЪЛНИТЕЛЯ.

Чл. 46. (1) ИЗПЪЛНИТЕЛЯТ е длъжен да извърши всички изпитвания в хода на строителството и след неговото приключване, като спазва срока на извършването и периодичността им съгласно изискванията на Техническата спецификация.

(2) Разходите за изпитванията са за сметка на ИЗПЪЛНИТЕЛЯ и са включени в единичните цени на отделните видове работи.

(3) ВЪЗЛОЖИТЕЛЯТ или КОНСУЛТАНТЪТ има право да изиска от ИЗПЪЛНИТЕЛЯ да извърши допълнителни изпитвания, които не са предвидени, за да се провери дали качеството на дадена строителна дейност отговаря на изискванията на Техническите спецификации.

(4) ВЪЗЛОЖИТЕЛЯТ, чрез упълномощени свои представители, има право по всяко време да упражнява контрол върху качеството на изпълняваното строителство, качеството на влаганите Строителни продукти, спазването на  Графика за изпълнение на СМР и на Технологичната-строителна програма и др.

ХV. ЗАВЪРШВАНЕ НА СТРОИТЕЛСТВОТО. РАЗРЕШЕНИЕ ЗА ПОЛЗВАНЕ

Чл. 47. (1) След завършване на обособима част от СМР, както и след изпълнението на Строежа до степен на Съществено завършване ИЗПЪЛНИТЕЛЯТ е длъжен да изготви и предаде на строителния наздор за проверка Екзекутивна Документация. Разходите по изготвянето на екзекутивната документация следва да бъдат предвидени в Цената за изпълнение на договора. Екзекутивната Документация ще показва точните местоположения, размери и детайли на работите, както са изпълнени, както и всички разлики между изпълненото и проектната документация. Екзекутивната документация, отразява несъществените отклонения от съгласуваните проекти от ИЗПЪЛНИТЕЛЯ по смисъла на чл. 154 от ЗУТ. В случай, че няма разлики между изпълненото и проектната документация, копия от съответната документация, може да бъдат обозначени като Екзекутивна Документация; 

(2) ИЗПЪЛНИТЕЛЯТ ще предаде на строителния надзор 4 комплекта Екзекутивна Документация на хартиен носител и 2 бр. на ел. Носител (в АutoCAD – формат, *.DWG), заверена от проектантите и останалите страни, изброени в ЗУТ, преди (или като част от) искането си за издаване на констативен протокол образец 15, както за етапи, така и за цялостното приемане на СМР;

(3) Работите и техните части няма да бъдат считани за завършени, докато съответната Екзекутивна Документация не бъде представена на Консултанта. Окончателното плащане ще бъде в съответствие с показаното в Екзекутивната Документация;

(4) ИЗПЪЛНИТЕЛЯТ е отговорен за извършване на геодезични заснемания на съоръженията на подземната и надземна инфраструктура, за целите на кадастъра, съгласно чл. 116 на ЗУТ. Всички данни, скици и чертежи трябва текущо да бъдат представяни на Консултанта  за одобрение и да бъдат съхранявани от ИЗПЪЛНИТЕЛЯ, до приключване на периода за строителство, след което същите трябва да бъдат предадени на Възложителя при подписване на констативен протокол образец 15.

Чл. 48. Ако е налице Съществено завършване на СМР от страна на ИЗПЪЛНИТЕЛЯ и същият е изпълнил всички свои други задължения по Договора, ИЗПЪЛНИТЕЛЯТ уведомява писмено ВЪЗЛОЖИТЕЛЯ и стр надзор за готовността си да предаде Строежа на ВЪЗЛОЖИТЕЛЯ. ИЗПЪЛНИТЕЛЯТ трябва да даде най-малко 7-дневно предизвестие до Консултанта и ВЪЗЛОЖИТЕЛЯ, и за датата, след която ИЗПЪЛНИТЕЛЯТ ще бъде готов да проведе 72-часова проба.
Чл. 49. (1) След 72-часовата пробна експлоатация, ако Обектът работи при устойчиви условия и е подписан Протокол за проведена 72-часова проба при експлоатационни условия - Образец 17, ИЗПЪЛНИТЕЛЯТ трябва да съобщи на Консултанта, дали Обектът е готов за въвеждане в ескплоатация.

(2) В 7-дневен срок след получаване на уведомлението по ал. 1 ВЪЗЛОЖИТЕЛЯТ назначава комисия за проверка, която да присъства при извършването на изпитванията на Строежа. За резултатите от изпитванията се съставя протокол. Когато изпитванията не са успешни, строителството не се счита за завършено.

 (4) След завършване на Строежа и провеждане на успешни изпитвания се съставя Констативен акт Образец 15 и Протокол Образец 17 за провеждане на 72-часова проба  от Наредба № 3 от 31.07.2003 г., съгласно изискванията на чл. 176, ал.1 от ЗУТ за установяване годността за приемане на Строежа, с който Строежът се предава от ИЗПЪЛНИТЕЛЯ на ВЪЗЛОЖИТЕЛЯ.
(5) В 7-дневен срок от съставянето на Констативен акт - Образец 15 и Протокол -Образец 17, ИЗПЪЛНИТЕЛЯТ представя на КОНСУЛТАНТА изготвеният от ИЗПЪЛНИТЕЛЯ Сертификат за приключилите СМР („Сертификат за съществено завършване”).

(6) КОНСУЛТАНТЪТ проверява извършените работи, удостоверени в Сертификата за съществено завършване и го предлага на ВЪЗЛОЖИТЕЛЯ за одобрение.
Чл. 50. (1) Ако ИЗПЪЛНИТЕЛЯТ не е достигнал Съществено завършване на СМР, установено от приемателната комисия по чл. 49, ал. 2, ВЪЗЛОЖИТЕЛЯТ или КОНСУЛТАНТЪТ издава предписание за работите, количествата и срока за изпълнението им под формата на „Протокол за неизпълнени или частично изпълнени строително-монтажни работи”.

(2) ИЗПЪЛНИТЕЛЯТ се задължава в определения му срок да изпълни предписаните работи. Строителят е длъжен да отстрани всички забележки написани в Констативен акт - Образец 15. 

(3) ИЗПЪЛНИТЕЛЯТ, след изпълнение на предписаните работи, уведомява писмено ВЪЗЛОЖИТЕЛЯ за готовността си за предаване на работите по реда на чл. 48 и чл.49 от договора.

Чл. 51. (1) В 14-дневен срок след съставянето на Констативен акт - Образец 15 и Протокол - Образец 17, КОНСУЛТАНТЪТ изготвя и представя на ВЪЗЛОЖИТЕЛЯ окончателен доклад за извършените СМР.

(2) В 7-дневен срок след получаване на окончателния доклад по ал. 1 ВЪЗЛОЖИТЕЛЯТ отправя искане до ДНСК за назначаване на Държавна приемателна комисия в съответствие с изискванията на Наредба № 2 от 31.07.2003 г., като осигури разходите по нея. 

Чл. 52. (1) При установяване на надлежно изпълнение на Строежа и неговата функционална пригодност съобразно издаденото разрешение за строеж, одобрените проекти или заверената екзекутивна документация и действащите Законови разпоредби по изпълнението и приемането на строителството Държавната приемателна комисия съставя Протокол за установяване на годността на ползване на строежа Образец 16, съгласно Наредба № 3 от 31.07.2003 г.

(2) Въз основа на Протокол Образец 16 ДНСК издава Разрешение за ползване на Строежа.

(3) Въз основа на Протокол обр. 16 ВЪЗЛОЖИТЕЛЯТ отправя покана до ИЗПЪЛНИТЕЛЯ и КОНСУЛТАНТА за подписване на Сертификат за окончателно завършване на работите, с който се удостоверява, че предвидените по договора работи са изпълнени.  
ХVІ. ГАРАНЦИЯ ЗА ИЗПЪЛНЕНИЕ НА ДОГОВОРА.

Чл. 53. (1) При подписване на този Договор, като гаранция за точното изпълнение на задълженията по Договора, ИЗПЪЛНИТЕЛЯТ представя на ВЪЗЛОЖИТЕЛЯ в оригинал Гаранция за изпълнение на договора.

(2) Разходите по обслужването на Гаранцията за изпълнение на договора се поемат от ИЗПЪЛНИТЕЛЯ.

(3) Гаранцията за изпълнение на договора е в размер на ............[лв], представляващи 1 % (едно на сто) от Цената за изпълнение на договора без ДДС, представена под формата на:  
- парична сума (депозит) 
- безусловна и неотменима банкова гаранция
- застраховка, която обезпечава изпълнението чрез покритие на отговорността на изпълнителя. 

(4) Гаранцията за изпълнение на договора се възстановява по номинал от ВЪЗЛОЖИТЕЛЯ в 30 (тридесет) дневен срок след подписване на приемателно-предавателните документи за обекта. В случаите посочени в чл. 55 от договора, гаранцията за изпълнение не се връща, а се усвоява от ВЪЗЛОЖИТЕЛЯ като неустойка за неизпълнение, като ВЪЗЛОЖИТЕЛЯТ има право да търси обезщетение за по-голям размер за претърпени вреди. 
Чл. 54. Срокът на валидност на банковата гаранция или на застраховката е 90 (деветдесет) дни след датата на въвеждане в експлоатация на обекта.

Чл. 55. (1) ВЪЗЛОЖИТЕЛЯТ има право да усвои изцяло или част от Гаранцията за изпълнение на договора при доказано неточно изпълнение на задължения по Договора от страна на ИЗПЪЛНИТЕЛЯ
(2) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки, ако ИЗПЪЛНИТЕЛЯТ е надвишил срока за изпълнение

(3) При разваляне на Договора от ВЪЗЛОЖИТЕЛЯ поради доказано виновно неизпълнение на задължения на ИЗПЪЛНИТЕЛЯ по Договора, сумата от Гаранцията за изпълнение на договора се усвоява изцяло като обезщетение за прекратяване на Договора.

(4) Частта от Гаранцията за изпълнение се освобождава в срок до 60 (шестдесет) дни след одобрение от ВЪЗЛОЖИТЕЛЯ  на Сертификата за окончателно завършване– за всички обособени части и подобекти на Инвестиционния проект.
Чл. 56. В случай, че отговорността за неизпълнението на задълженията по Договора от страна на ИЗПЪЛНИТЕЛЯ по стойност превишава размера на Гаранцията за изпълнение на договора и ИЗПЪЛНИТЕЛЯТ не изпълни задължението си за възстановяване на гаранцията по реда на чл.61 ал. 1, ВЪЗЛОЖИТЕЛЯТ има право да прекрати Договора по реда на чл. 75, ал. 1, т. 3.

Чл. 57. ИЗПЪЛНИТЕЛЯТ се задължава в Гаранционните срокове да отстранява всички проявени Дефекти в изпълнените СМР на обекта, вкл. съоръжения, за поддържане на качеството и непрекъснатата му експлоатация в съответствие с Проектната документация и Техническата спецификация.

Чл. 58. Издаването на "Сертификат за съществено завършване" не освобождава ИЗПЪЛНИТЕЛЯ от отговорностите му през гаранционните срокове, определени по силата на действащото българско законодателство.

Чл. 59. Гаранционните срокове започват да текат от датата на получаване на Разрешението за ползване на Строежа. Гаранционните срокове се прекъсват и се удължават с времето, през което Строежът е имал проявен Дефект, до неговото отстраняване.

Чл. 60. (1) В случай, че банката, издала Гаранцията за изпълнение на договора, се обяви в несъстоятелност, или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 5-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 10 (десет) работни дни от направеното искане, съответна заместваща гаранция от друга банкова институция, съгласувана с ВЪЗЛОЖИТЕЛЯ. 

(2) ВЪЗЛОЖИТЕЛЯТ освобождава гаранциите по настоящия раздел, без да дължи лихви за периода, през който средствата законно са престояли при него.

Чл. 61. (1) В случаите на усвояване на суми от Гаранцията за обезпечаване изпълнението на Договора ИЗПЪЛНИТЕЛЯТ е длъжен в срок до 5 (пет) работни дни да възстанови размера на гаранцията.

(2) Ако ИЗПЪЛНИТЕЛЯТ не възстанови размера на гаранцията в случаите по ал. 1 ВЪЗЛОЖИТЕЛЯТ има право да развали този Договор след като даде достатъчен срок за изпълнение на задължението за възстановяване, но не повече от 30 (тридесет) дни.

ХVІІ. ОТГОВОРНОСТ ПРИ НЕИЗПЪЛНЕНИЕ

Чл. 62. В случай, че ИЗПЪЛНИТЕЛЯТ не е завършил изпълнението до степен на Съществено завършване до Датата на приключване, както и когато изостава от сроковете по Графика за изпълнение на дейностите и забавата не се дължи на действия или актове на ВЪЗЛОЖИТЕЛЯ/КОНСУЛТАНТА или Форсмажорно обстоятелство, или действия (актове) на трети страни, различни от ИЗПЪЛНИТЕЛЯ, ИЗПЪЛНИТЕЛЯТ се задължава да плати неустойка на ВЪЗЛОЖИТЕЛЯ в размер на 0,5 % (нула цяло и пет процента) на ден от Цената за забавеното изпълнение, за всеки ден от забавеното изпълнение, но не повече от 10% (десет на сто) от Цената за изпълнение на Договора.

Чл. 63. При лошо или частично изпълнение на СМР ИЗПЪЛНИТЕЛЯТ дължи неустойка в размер на 5 % (пет на сто) от стойността на СМР, които е следвало да бъдат изпълнени точно. За точно се има предвид съгласно предоставения от Възложителя работен проект, неговите одобрени изменения, подробните КСС и графика за изпълнение;

Чл. 64.  За всяко друго неизпълнение на задължение по Договора, дефинирано изрично или квалифицирано като такова, включително без да е упоменато, но бъде доказано, че ще се счита за неизпълнение, ИЗПЪЛНИТЕЛЯТ дължи неустойка в размер на 5 % (пет на сто) от стойността на  неизпълненото задължение, а когато стойността на задължението не може да бъде определена или задължението е без стойност, неустойката е в размер на 0,5 % (нула цяло и пет десети процента) от Цената за изпълнение на Договора в агрегат.

Чл. 65. ВЪЗЛОЖИТЕЛЯТ има право да приспада начислените по чл. 62-64 неустойки от Цената за изпълнение на Договора, от Гаранцията за изпълнение на договора или, от която и да е друга сума (Сертификати и др.), дължима на ИЗПЪЛНИТЕЛЯ по този Договор.
ХVIII. ОТГОВОРНОСТ ЗА ВРЕДИ. ЗАСТРАХОВКИ.
Чл. 66. (1) ИЗПЪЛНИТЕЛЯТ носи отговорност и се задължава да обезщети ВЪЗЛОЖИТЕЛЯ, за което и да е обосновано и документално доказано искане, претенция, процедура или разноска, направени във връзка с имуществени и неимуществени вреди, причинени на други участници в строителството и/или трети лица, вкл. телесна повреди или смърт, при или по повод изпълнението на задълженията си по този Договор. 
(2) За времетраенето на Договора ИЗПЪЛНИТЕЛЯТ се задължава да поддържа валидни застраховки за покриване на пълната му професионална отговорност, съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./. 

Чл. 67. Застраховащата страна трябва да поддържа застраховката/ите валидна/и, за да осигури покритие до датата на срока по настоящия Договор, за загуби и щети, настъпили по вина на  ИЗПЪЛНИТЕЛЯ и такива, причинени от ИЗПЪЛНИТЕЛЯ в хода на всички други операции, включително тези в периода на съобщаване и отстраняване на дефекти;

Чл. 68. Разходите по обслужване на застраховките са за сметка на ИЗПЪЛНИТЕЛЯ, като застрахователните премии трябва да бъдат изплатени изцяло на застрахователя при подписване на застрахователния договор. 

Чл. 69. (1) ИЗПЪЛНИТЕЛЯТ е длъжен да поддържа застрахователния лимит през целия период на застраховките, включително като заплати допълнителни премии, в случай че през застрахователния период настъпят събития, които биха намалили застрахователното покритие.

(2) ВЪЗЛОЖИТЕЛЯТ има право да поиска представянето от ИЗПЪЛНИТЕЛЯ на застрахователните полици и платежните документи, удостоверяващи плащането на застрахователните премии по дължимите застраховки, като ИЗПЪЛНИТЕЛЯТ се задължава да ги предостави на ВЪЗЛОЖИТЕЛЯ в 7-дневен срок от получаването на направеното искане.

(3) Ако ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за сключване и поддържане на застраховките по този раздел, той има право да спре плащанията на Цената за изпълнение на договора до отстраняване на констатираното неизпълнение или да прекрати договора по реда на чл.75 .
ХIХ. ОТСТРАНЯВАНЕ НА ДЕФЕКТИ В ГАРАНЦИОННИТЕ СРОКОВЕ

Чл. 70. (1) В случай, че възникнат Дефекти в периода  за съобщаване и отстраняване на дефекти и/или по съответните Гаранционни срокове, но не по-късно от 14 (четиринадесет) дни след установяването им с протокол, ВЪЗЛОЖИТЕЛЯ ще изпрати на ИЗПЪЛНИТЕЛЯ Известие за Дефект.
(2) В случай, че Изпълнителят откаже или не отстрани Дефекта в срока, офериран от него в техническото му предложение, ВЪЗЛОЖИТЕЛЯТ има право на неустойка, която покрива направените от ВЪЗЛОЖИТЕЛЯ разходи за отстраняването на Дефекта. 

(3) В случай на неизпълнение на задълженията на Изпълнителя за отстраняване на Дефект в Гаранционните срокове, Възложителят има право да търси освен неустойката по предходната алиниея и обезщетение по общия ред.

ХХ. СПИРАНЕ НА ИЗПЪЛНЕНИЕТО ПОРАДИ ФОРСМАЖОРНИ оБСТОЯТЕЛСТВА. ИЗМЕНЕНИЕ, ДОПЪЛНЕНИЕ И ПРЕКРАТЯВАНЕ НА ДОГОВОРА

Чл. 71. (1) При възникването на Форсмажорно обстоятелство изпълнението на задълженията по Договора и съответните насрещни задължения се спират за времетраенето на Форсмажорното обстоятелство.

(2) Срокът за изпълнение на задължението се продължава съобразно периода, през който изпълнението е било спряно от Форсмажорното обстоятелство.

(3) Страната, която не може да изпълни задълженията си по този Договор поради Форсмажорни обстоятелства, не носи отговорност. 

(4) Настъпването на Форсмажорното обстоятелство не освобождава Страните от изпълнение на задължения, които е трябвало да бъдат изпълнени преди настъпване на събитието. 

(5) Страна, която е засегната от Форсмажорно обстоятелство, е длъжна в най-кратък срок, но не по-късно от 5 (пет) дни от узнаване на събитието, писмено да извести другата Страна за Форсмажорното обстоятелство. Известието задължително съдържа информация за: 

а) очакваното въздействие на Форсмажорното обстоятелство върху изпълнението на СМР и/или върху възможността за приключване до Датата на приключване;

б) предложения за начините на избягване или намаление на ефекта от такова събитие, респ. обстоятелство;

в) предполагаемият период на действие и преустановяване на Форсмажорното обстоятелство;

г) евентуалните последствия от него за изпълнението на този Договор. 

(6) В случай, че Страната, засегната от Форсмажорното обстоятелство не изпрати никакво известие, дължи на другата Страна обезщетение за вредите от това и няма право да иска удължаване на Датата на приключване.

(7) Удостоверяването на възникнало форсмажорно обстоятелство се извършва със сертификат за форсмажор, издаден от Българската търговско-промишлена палата.

Чл. 72. (1) От датата на настъпване на Форсмажорното обстоятелство до датата на преустановяване на действието му, Страните предприемат всички необходими действия, за да избегнат или смекчат въздействието на Форсмажорното обстоятелство и да продължат да изпълняват задълженията си по този Договор, които не са възпрепятствани от Форсмажорното обстоятелство.

(2) Доколкото Форсмажорното обстоятелство е риск, обхванат от условията на застрахователното покритие, ИЗПЪЛНИТЕЛЯТ е длъжен незабавно да предяви съответните претенции по застрахователната полица.

Чл. 73.  Договорът се прекратява при следните случаи:

1 с едностранно писмено уведомление без предизвестие от едната до другата Страна, когато изпълнението на СМР е преустановено за период, по-голям от 30 (тридесет) дни поради наличие на Форсмажорни обстоятелства;

2 ако в резултат на обстоятелства, възникнали след сключване на Договора, ВЪЗЛОЖИТЕЛЯТ не е в състояние да изпълни своите задължения. 
3 влизане в сила на Акт на Компетентен орган, установяващ незаконосъобразно протичане на процедурата по избор на ИЗПЪЛНИТЕЛ, без ВЪЗЛОЖИТЕЛЯТ да дължи на ИЗПЪЛНИТЕЛЯ обезщетение.

4 По взаимно, писмено съгласие на страните.
5 Ако в срок до 1 / една / година, от сключването му не е осигурено финансиране на проекта.
Чл. 74. Договорът се прекратява от ВЪЗЛОЖИТЕЛЯ с едностранно писмено уведомление без предизвестие от ВЪЗЛОЖИТЕЛЯ до ИЗПЪЛНИТЕЛЯ: 

а) при нарушения на изискванията за избягване конфликт на интереси;

б) при установени от компетентните органи измама или нередности, с които ИЗПЪЛНИТЕЛЯТ е засегнал интересите на Европейските общности и на българската държава и, за които ИЗПЪЛНИТЕЛЯТ отговаря по Договора;

в) при наличие на влязло в сила осъдително съдебно решение по съставен акт за начет на ИЗПЪЛНИТЕЛЯ, съставен от Агенцията за държавната финансова инспекция;

г)  при започване на процедура по ликвидация на ИЗПЪЛНИТЕЛЯ;

д) при откриване на производство по обявяване в несъстоятелност на ИЗПЪЛНИТЕЛЯ;

е) спрямо собственик с доминиращо или мажоритарно участие в капитала на дружеството на ИЗПЪЛНИТЕЛЯ, спрямо член на управителния орган на ИЗПЪЛНИТЕЛЯ, а в случай, че член на управителния орган е юридическо лице – спрямо неговия представител в съответния управителен орган
, е влязла в сила присъда за престъпления против собствеността, против стопанството, против финансовата, данъчната или осигурителната система (изпиране на пари или измама), за престъпление по служба или за подкуп (корупция), както и за престъпления, свързани с участие в престъпна група;

ж) спрямо ИЗПЪЛНИТЕЛЯ се установи обстоятелство по чл. 54 от ЗОП;

з) при неизпълнение на задълженията на ПОДИЗПЪЛНИТЕЛИТЕ (ако има такива)  по чл.12  в срока, определен от ВЪЗЛОЖИТЕЛЯ;
и) при неизпълнение на задължението по чл. 75, ал. 1, т. 3.

Чл. 75. (1) ВЪЗЛОЖИТЕЛЯТ има право едностранно да развали Договора, с отправянето на писмено предизвестие до ИЗПЪЛНИТЕЛЯ с предупреждение, че след изтичането на допълнително предоставен в предупреждението подходящ срок за изпълнение, ще счита Договорът за развален в следните случаи:

1. при забава на ИЗПЪЛНИТЕЛЯ в изпълнението на крайните срокове в Графика за изпълнение дейностите по Договора, съгласно утвърдената Технологично-строителна програма;

2. при забава на ИЗПЪЛНИТЕЛЯ в изпълнението на задълженията за отстраняване на Дефекти с повече от 10 (десет) работни дни;

3. при неизпълнение на задължението по чл. 61, ал. 1 в срока, определен от ВЪЗЛОЖИТЕЛЯ.
(2) ВЪЗЛОЖИТЕЛЯТ има право да развали Договора, с отправянето на писмено уведомление без предизвестие до ИЗПЪЛНИТЕЛЯ, без да предоставя на ИЗПЪЛНИТЕЛЯ допълнителен подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на ИЗПЪЛНИТЕЛЯ;

2. при съществено неизпълнение, на което и да е задължение на ИЗПЪЛНИТЕЛЯ по този Договор; 

3. в случай, че до 10 (десет) дни от Началото на строителството, регистрирано с подписването на Протокол Образец 2 и/или Протокол Образец 2а, ИЗПЪЛНИТЕЛЯТ не е осигурил изпълнението на СМР с посочените в Техническата оферта Оборудване, Строителни продукти и Екип за изпълнение. 

(3) При прекратяване на Договора в случаите по ал. 1, т. 2 и ал. 2, т. 3, ИЗПЪЛНИТЕЛЯТ дължи неустойка в размер на 10 (десет) на сто от Цената за изпълнение на договора, ведно с платения от Възложителя аванс. Във всички случаи на прекратяване /разваляне на Договора по вина на ИЗПЪЛНИТЕЛЯ, ВЪЗЛОЖИТЕЛЯТ усвоява като неустойка цялата Гаранция за изпълнение на договора.

ХХІ. КОНФЛИКТ НА ИНТЕРЕСИ

Чл. 76. ИЗПЪЛНИТЕЛЯТ гарантира, че никое длъжностно лице на ВЪЗЛОЖИТЕЛЯ не е получило и няма да му бъде предложена от ИЗПЪЛНИТЕЛЯ пряка или непряка облага, произтичаща от настоящия Договор или от неговото възлагане;

Чл. 77. (1) ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

(2) Конфликт на интереси е налице, когато безпристрастното и обективно осъществяване на функции във връзка с изпълнението на Договор, от което и да е лице, е изложено на риск, поради причини, свързани със семейството, емоционалния живот, политическата или националната принадлежност, икономически интереси или други общи интереси, които това лице има с Възложителя или изпълнителя, съгласно чл. 52 от Регламент (ЕО, Евратом) 1605/2002 г., относно финансовите разпоредби, приложими за общия бюджет на Европейската общност, изменен с Регламент на Съвета (EO, Евратом) № 1995/2006 г.

Чл. 78. ИЗПЪЛНИТЕЛЯТ се задължава да предприеме всички необходими мерки за недопускане на нередности и измами, които имат или биха имали като последица нанасянето на вреда на общия бюджет на Европейския съюз и/или националния бюджет, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика нередност или измама.

Чл. 79. ИЗПЪЛНИТЕЛЯТ изрично се задължава да не привлича служители на ВЪЗЛОЖИТЕЛЯ с ръководни функции и/или експерти, както и членове на Екипа за управление на проекта да работят по трудово правоотношение, граждански договор, договор за управление за него лично или за друго юридическо лице, в което той е или стане съдружник, акционер, управител, директор, консултант или е по друг начин свързан по смисъла на § 1 от ДР на ТЗ за срок от една година след  прекратяване на правоотношенията на служителя с ВЪЗЛОЖИТЕЛЯ.
ХХІІ. ДРУГИ УСЛОВИЯ

Чл. 80. (1) Договорът е сключен с оглед пригодността за изпълнение на професионална дейност, икономическото и финансовото състояние, техническите възможности и професионалната квалификация на ИЗПЪЛНИТЕЛЯ;
(2) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на ИЗПЪЛНИТЕЛЯ, ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за промяната в 7-дневен срок от вписването й в съответния регистър.

(3) Страните нямат право да прехвърлят изцяло или частично правата и задълженията си по Договора.

Чл. 81. Когато в Договора е предвидено, че Страните извършват определено действие „незабавно”, същото следва да бъде извършено непосредствено след пораждане или настъпване, или узнаване на събитието или действието, което поражда отговорност, но не по-късно от 3 (три) дни.

Чл. 82. (1) Ако друго не е уточнено, дните в този Договор се считат за календарни.

(2) Сроковете по договора се броят по реда на Закона за задълженията и договорите.

Чл. 83. ВЪЗЛОЖИТЕЛЯТ издава препоръка за добро изпълнение на ИЗПЪЛНИТЕЛЯ, когато последният е изпълнил договора с изискващото се качество, в съответния договорен срок и не дължи обезщетение за неизпълнение на ВЪЗЛОЖИТЕЛЯ.

Чл. 84. Когато в този Договор е предвидено, че определено действие или отговорност е за сметка на ИЗПЪЛНИТЕЛЯ, то разходите за това действие или отговорност не могат да се искат от ВЪЗЛОЖИТЕЛЯ като допълнение към Цената за изпълнение на Договора.

Чл. 85. (1) Авторските права върху изработената в изпълнение на този договор разработка на задачите по чл. 2, и всяка нейна част, включително, принадлежат на Възложителя. 

(2) Авторските права по ал. 1, които се прехвърлят на Възложителя включват:

а) право на публично разгласяване на предмета на договора;

б) право да разрешава употребата на предмета на договора;

в) право на възпроизвеждане на предмета на договора;

г) правото на разпространение на копия и оригинала на предмета на договора сред неограничен брой лица;

д) право на преработка и нанасяне на всякакъв вид промени в предмета на договора;

е) използването на предмета на договора за създаване на нов или производен на него продукт;

д) други подобни права.

(3) Възложителят има изключителните права по ал. 2 на територията на Република България и в чужбина.

Чл. 86. (1) Всички съобщения между Страните във връзка с настоящия Договор следва да бъдат в писмена форма. Съобщенията ще се получават на следните адреси:


1. за ВЪЗЛОЖИТЕЛЯ: Община МОМЧИЛГРАД, с адрес:  ......................; 


2. за ИЗПЪЛНИТЕЛЯ: [изписва се име и адрес на ИЗПЪЛНИТЕЛЯ].


(2) При промяна на данните, посочени в предходната алинея, всяка от Страните е длъжна писмено да уведоми другата в 3-дневен срок от настъпване на промяната.

Чл. 87. Нищожността на някоя клауза от Договора не води до нищожност на друга клауза или на Договора като цяло.

Чл. 88. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще бъдат разрешавани от Арбитражния съд при Българската търговско-промишлена палата, съобразно с неговия Правилник за дела, основани на арбитражни споразумения.
Този Договор е изготвен и подписан в 4 (четири) еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.


ПРИЛОЖЕНИЯ: 


Неразделна част от настоящия договор са: 

1. Техническо предложение  от оферта на Изпълнителя;

2. Ценовото предложение от оферта на Изпълнителя;

3. Техническа спецификация за изпълнение на поръчката;

4. Документи по чл.112, ал. 1 от ЗОП;

ЗА ВЪЗЛОЖИТЕЛ: ………………….

    ЗА ИЗПЪЛНИТЕЛ: ……………………

 
                 инж.СУНАЙ ХАСАН 
                                               
/………………/

                   

КМЕТ НА ОБЩИНА МОМЧИЛГРАД
                                                     

Главен счетоводител: ………………………




/ МЕРАЛ МЕХМЕД 
Съгласувано с юрист..............................

                                    /ДИНЧЕР ХАБИБ/  
� Когато участникът е обединение, текстът на т. 2 се допълва, като изрично се посочва, че ИЗПЪЛНИТЕЛЯТ е обединение и се изписват данните за всеки участник в него. Допълва се и лицето, което в съответствие с документа, с който е създадено обединението и с офертата, има представителна власт да подпише Договора.


� Ще се конкретизира в зависимост от правно-организационната форма на Изпълнителя

